ΚΑΝΟΝΙΣΜΟΣ (ΕΚ) αριθ. 1258/96 ΤΟΥ ΣΥΜΒΟΥΛΙΟΥ της 25ης Ιουνίου 1996 περί συνάψεως της προσθήκης στο πρωτόκολλο που καθορίζει τις αλιευτικές δυνατότητες και την οικονομική αντιστάθμιση που προβλέπεται στη συμφωνία μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας όσον αφορά την αλιεία στα ανοικτά της Μαυριτανίας, την περίοδο από τις 15 Νοεμβρίου 1995 έως τις 31 Ιουλίου 1996 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43, σε συνδυασμό με το άρθρο 228 παράγραφος 3 πρώτο εδάφιο, την πρόταση της Επιτροπής, τη γνώμη του Ευρωπαϊκού Κοινοβουλίου (1), Εκτιμώντας: ότι, κατά το άρθρο 13, δεύτερο εδάφιο της συμφωνίας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας που αφορά την αλιεία στα ανοικτά της Μαυριτανίας (2), τα δύο μέρη προέβησαν σε διαπραγματεύσεις για να καθορίσουν τις προσθήκες στο παράρτημα της συμφωνίας και στο πρωτόκολλο, για την περίοδο από τις 15 Νοεμβρίου 1995 έως τις 31 Ιουλίου 1996 7 ότι, εν συνεχεία μονογραφήθηκε στις 11 Νοεμβρίου 1995 προσθήκη στο πρωτόκολλο που καθορίζει τις αλιευτικές δυνατότητες και την οικονομική αντιστάθμιση που προβλέπονται στην προαναφερόμενη συμφωνία για την περίοδο από τις 15 Νοεμβρίου 1995 έως τις 31 Ιουλίου 1996 7 ότι είναι προς το συμφέρον της Κοινότητας να εγκρίνει την προσθήκη του εν λόγω πρωτοκόλλου 7 ότι πρέπει να κατανεμηθούν οι αλιευτικές δυνατότητες μεταξύ των κρατών μελών, σύμφωνα με το άρθρο 8 παράγραφος 4 σημείο iii) του κανονισμού (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (3) 7 ότι, δεδομένης της απωλείας των αλιευτικών δυνατοτήτων στα ύδατα του Μαρόκου, είναι δίκαιο να χορηγηθούν, όλες οι αλιευτικές δυνατότητες στα σκάφη που αλιεύουν υπό ισπανική σημαία, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Εγκρίνεται εξ ονόματος της Κοινότητας η προσθήκη στο πρωτόκολλο που καθορίζει τις αλιευτικές δυνατότητες και την οικονομική αντιστάθμιση που προβλέπεται στη συμφωνία μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας, όσον αφορά την αλιεία στα ανοικτά της Μαυριτανίας, για την περίοδο από τις 15 Νοεμβρίου 1995 έως τις 31 Ιουλίου 1996. Το κείμενο του πρωτοκόλλου επισυνάπτεται στον παρόντα κανονισμό. Άρθρο 2 Οι αλιευτικές δυνατότητες που καθορίζονται με την προσθήκη παραχωρούνται στα σκάφη υπό ισπανική σημαία. Εάν οι αιτήσεις χορήγησης αδειών που υποβάλλονται από την Ισπανία δεν εξαντλούν τις αλιευτικές δυνατότητες που καθορίζονται από την προσθήκη, η Επιτροπή παρέχει δυνατότητα υποβολής αιτήσεων και στα άλλα κράτη μέλη. Άρθρο 3 Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι επιφορτισμένα με την υπογραφή του πρωτοκόλλου, με σκοπό τη δέσμευση της Κοινότητας. Άρθρο 4 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 25 Ιουνίου 1996.

[Source: multi_eurlex | Tokens: 2775]